**Certifikatë e regjistrimit për mallrat ushtarakë**

1. Kërkesa për certifikatë regjistrimi plotësuar sipas formularit tip, në bazë të udhëzimeve të përcaktuara në këtë formular, firmosur nga përfaqësuesi ligjor i subjektit (kopje të noterizuar të pasaportës/ID).
2. Përmbledhje e shkurtër mbi aktivitetin e deritanishëm, si dhe një argumentim mbi shprehjen e interesit për tu pajisur me certifikatë regjistrimi.
3. Personi fizik i cili kërkon të pajiset me certifikatë regjistrimi, duhet të paraqesë dokumentacionin si më poshtë:

* Vërtetim që nuk është në proces gjyqësor (Penal) lëshuar nga gjykata e rrethit gjyqësor në të cilin personi ka vendbanimin
* Vërtetim nga Prokuroria që nuk është në procedim penal
* Vërtetim nga përmbarimi që nuk ka detyrime ndaj personave fizikë apo juridikë, privatë apo shtetërorë.
* Vërtetim për shlyerjen e detyrimeve, nga dega e tatim taksave.

1. Personi juridik i cili kërkon të pajiset me certifikatë regjistrimi, duhet të paraqesë dokumentacionin si më poshtë:

* Vërtetim që shoqëria nuk është në proces gjyqësor (Seksioni Civil dhe Penal) lëshuar nga gjykata e rrethit gjyqësor në të cilin shoqëria ka selinë.
* Vërtetim nga Prokuroria që nuk është në procedim penal
* Vërtetim nga përmbarimi që nuk ka detyrime ndaj personave fizikë apo juridikë, privatë apo shtetërorë.
* Vërtetim për shlyerjen e detyrimeve, nga dega e tatim taksave.
* Strukturën dhe stafin administrativ të shoqërisë.

1. Personi juridik publik i cili kërkon të pajiset me çertifikatë regjistrimi, duhet të paraqesë dokumentacionin si më poshtë:

* Autorizim për përfaqësuesin e institucionit për ndjekjen e procedurës së regjistrimit.

Në rastin e ndërmarrjeve shtetërore përveç dokumentacionit të personit juridik publik të paraqitet:

* Vërtetim që shoqëria nuk është në proces gjyqësor Penal lëshuar nga gjykata e rrethit gjyqësor në të cilin shoqëria ka selinë.
* Vërtetim nga Prokuroria që nuk është në procedim penal
* Vërtetim nga përmbarimi që nuk ka detyrime ndaj personave fizikë apo juridikë, privatë apo shtetërorë.
* Vërtetim për shlyerjen e detyrimeve, nga dega e tatim taksave.
* Strukturën dhe stafin administrativ të shoqërisë.

1. Për personin Fizik/Juridik privat dhe Ndërmarrje Shtetërore duhet të paraqesin dokumente që vërtetojnë besueshmërinë financiare (bilanci ose xhiro vjetore, kapitalet, garanci bankare)
2. Mandat-pagesën e tarifës përkatëse, caktuar me Vendimin e Këshillit të Ministrave nr. 341 datë 8.4.2009 ”Për përcaktimin e tarifave për lëshimin e dokumenteve ligjorë nga Autoriteti i Kontrollit Shtetëror të Eksporteve, subjekteve të përfshira në transferimet ndërkombëtare të mallrave ushtarake dhe mallrave e teknologjive me përdorim të dyfishtë”,

* Personi i autorizuar Administratori ose përfaqësuesi ligjor i personit Fizik/Juridik privat dhe Ndërmarrjes Shtetërore duhet të paraqesë: Dokument identifikimi (kartë identiteti, pasaportë,)
* Vërtetim që nuk është në proces gjyqësor (Penal) lëshuar nga gjykata e rrethit gjyqësor në të cilin personi ka vendbanimin
* Vërtetim nga Prokuroria që nuk është në procedim penal
* Vërtetim nga përmbarimi që nuk ka detyrime ndaj personave fizikë apo juridikë, privatë apo shtetërorë.
* Vërtetim për shlyerjen e detyrimeve, nga dega e tatim taksave.
* Dëshmi Penaliteti
* Subjekti i huaj duhet të vërtetojë se ai i plotëson të gjitha kërkesat e renditura më sipër. Nëse dokumentet e sipërpërmendur nuk lëshohen në shtetin e tyre të origjinës, atëherë duhet të sjellë dokumente analoge ose të formulojë një deklaratë me shkrim.
* Dokumentet zyrtare në gjuhë të huaj duhet të jenë të legalizuara ose me vulën apostile dhe të shoqërohen me një përkthim të noterizuar në gjuhën shqipe.
* Dokumentacioni ligjor i subjekteve duhet të jetë lëshuar brenda tre muajve të fundit, nga data e aplikimit.
* Dokumentacioni ligjor i cili është brenda vlefshmërisë do të merret në konsideratë edhe në aplikime të mëvonshme

Për sa më sipër i gjithë dokumentacioni duhet të jetë origjinal, ose fotokopje e noterizuar.

Për çdo informacion mund të kontaktoni ne adresën [www.akshe.gov.al](mailto:www.akshe.gov.al).